jkorsvik/nowiki_second_scrape_merged huggingface dataset:
Erik Axelsson Oxenstierna

Erik Axelsson Oxenstierna (født på Fiholm i Södermanland 13. februar 1624, död 23. oktober 1656 i Frauenburg i Preussen) var en svensk greve og statsmann. Han ble etterhvert rikskansler for Karl X Gustav, slik hans far Axel Oxenstierna hadde vært det for kong Gustav II Adolf. Etter sin far arvet Oxenstierna både lagmannsdømemt Norrland (1654) og embetet som generalguvernør i Preussen (1655).
Etter studier i Uppsala ble han utpekt til rector illustris i 1642, og i 1643 oberst i et kavaleriregiment. Han foretok to års studiereiser utenlands inntil han 1645 kom tilbake til Stockholm, og året etter ble guvernør over kolonien Estland, underlagt guvernøren i Livland – Gabriel Oxenstierna. Erik Oxenstierna ble i samtiden regnet for en meget betydelig initiator for Estlands utvikling. 
Han ble 1651 utnevnt til riksråd og trådte inn som leder for Kommerskollegium året etter. Her tok han blant annet den yngre økonomen Johan Risingh under sin beskyttelse, og lot Risingh prege den økonomiske politikken med sterke, merkantilistiske ideer. Etter bare to år ble Erik Oxenstierna utnevnt til rikskansler. Allerede i sitt andre regjeringsår stod han og kongen i spissen for en av de såkalte svenske reduksjoner – tvangsmessig inndrivelse av midler og reelt en krigsskatt – som riksdagen godtok i 1655. Også en viss andel av adelens eiendeler ble inndratt. Oxenstierna fulgte kongen i felt i Livland og Polen samme året, og inngikk i 1656 en avtale med hollenderne i Elbing, en polsk by som svenskene hadde holdt okkupert siden trettiårskrigen. Han døde av feltsjuke samme år.
Erik Axelsson Oxenstierna var ett av Axel Oxenstiernas 11 barn.


== Referanser ==


== Eksterne lenker ==
Artikkel i slekten Oxenstiernas slektsbok.
Oxenstierna-slekten i Nordisk Familiebok. Prosjekt Runeberg.
Æille så nær som a Ingebjørg

«Æille så nær som a Ingebjørg» er en sang av Alf Prøysen med melodi av Bjarne Amdahl.
Sangen forteller om et bryllup som går fra store løfter til sammenbrudd kort tid etter. I bakgrunnen lurer tittelens Ingebjørg, som har blitt sveket av brudgommen tidligere, men likevel gjemmer ham når han jages av rasende svigerfamilie.
Den var ett av om lag hundre bidrag som ble skrevet til Melodi Grand Prix 1962, men kom ikke til finalen.Nora Brockstedt spilte inn sangen 3. mars 1962. Den ble utgitt på singlen Karusell KM-29. Brockstedts versjon lå på VG-lista i femten uker i 1962 med nummer to som høyeste plassering.


== Referanser ==
Neighborhood 1 (Tunnels)

«Neighborhood #1 (Tunnels)» er en sang av det canadiske indierockbandet Arcade Fire, og det første sporet fra debutalbumet deres, Funeral. Sangen er også en del av «Neighborhood»-serien i fire deler fra Funeral.
«Tunnels» var bandets første single, og ble utgitt flere måneder før albumet som en 7" vinylplate den 20. juni 2004, og ble begrenset til 1 500 kopier. B-siden på albumet er en innspilling av «My Buddy» av svingmusiker Alvino Rey. Rey er Win og William Butlers bestefar.
I august 2009 lå sangen på tiendeplass på Pitchfork Medias «Top 500 Tracks of the 2000s».


== Spor ==
«Neighborhood #1 (Tunnels)» – 4:48
«My Buddy» (Alvino Rey Orchestra, radiokonsert, 1940) – 2:32


== Referanser ==


== Eksterne lenker ==
Merge Records: Arcade Fire Discography
Lysende galleblomsterflue

Lysende galleblomsterflue (Pipiza noctiluca) er en liten, svart flue som tilhører familien blomsterfluene. Den er utbredt over det meste av Norge. Navnet "lysende" på denne meget mørke arten synes noe rart, men spiller på hunnens gule flekker på bakkroppen som står i sterk kontrast til de omkringliggende områdene. Dette er mest sannsynlig et kompleks av arter som ligner hverandre sterkt.


== Utseende ==
En liten til middelsstor (5–10 mm), middels slank, matt svart blomsterflue. Hunnen har et par firkantede, gule flekker på det andre bakkroppsleddet, ellers er begge kjønn helt svarte bortsett fra at føttene er rødlige. Fasettøynene er tett kledt mer mørke hår, og møtes i pannen hos hannen. Ansiktet er helt flatt og tett hårete, antennene mørke, smalere hos hunnen enn hos hannen, med naken antennebørste. Bakkroppen er valangt oval, formen er lite forskjellig hos hunnen og hannen. Vingene er litt gråaktige med en diffus, mørk midtflekk.


== Levevis ==
Larvene lever av bladlus i likhet med blomsterfluene i underfamilien Syrphinae, som noen systematikere plasserer denne slekten i. De voksne fluene flyr i mai-september og besøker gjerne blomster.


== Utbredelse ==
Navnet "Pipiza noctiluca" omfatter trolig et kompleks av arter som til sammen er utbredt over det meste av den palearktiske sone. I Norge er de utbredt over hele landet bortsett fra i fjellet.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familien blomsterfluer (Syrphidae)
underfamilien Eristalinae (bør muligens regnes til Syrphinae)
slekt Pipiza Fallén, 1810
lysende galleblomsterflue, Pipiza noctiluca (Linnaeus, 1758)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.


== Eksterne lenker ==
(en) lysende galleblomsterflue i Encyclopedia of Life 
(en) lysende galleblomsterflue i Global Biodiversity Information Facility 
(no) lysende galleblomsterflue hos Artsdatabanken 
(sv) lysende galleblomsterflue hos Dyntaxa 
(en) lysende galleblomsterflue hos Fauna Europaea 
(en) lysende galleblomsterflue hos NCBI 
(en) Kategori:Pipiza noctiluca – bilder, video eller lyd på Wikimedia Commons 
Bilde av hann
Bilde av hunn
Meierist

Meierist er en yrkesttittel for fagarbeidere i meierier. I dagens moderne produksjon, består arbeidet i å overvåke produksjonsprosessene. Meieristen har ansvar for fremstilling av et bredt produktspekter, alle med melk som råvare. Produktene er svært ulike med hensyn til fremstillingsmetoder og sammensetning. Mange er ømfintlige ferskvarer med kort holdbarhetstid underlagt strenge krav til bearbeidelse og kjøling. Meieristen må ha innsikt i hygiene og kunne ta avgjørelser basert på teknologisk innsikt. Videre er det nødvendig med kunnskap om kvaliltetssikring og arbeidsledelse. I tillegg til ansatte ved større meierier, har det de siste årene også en rekke  småskalprodusenter, først og fremst i ostemarkedet, tatt utdannelse som meierister.
Blant de viktige fagene under utdannelsen er mikrobiologi, kjemi, produksjonsteknologi, ulike laboratorieøvelser, hygiene samt praktiske øvelser. Videre kan fag som ledelse, økonomi og markedsføring inngå dersom en elev ønsker å ta mesterbrev. 
Tidligere ble meierister (og meiersker) utdannet ved meieriskoler.
Neighborhood 2 (Laïka)

«Neighborhood #2 (Laïka)» er den andre singelen fra det canadiske indierockbandet Arcade Fire fra debutalbumet deres, Funeral. Singelen ble utgitt den 28. mars 2005 via Rough Trade Records og nådde 30.-plass på UK Singles Chart. Singelen inneholdt også sangen «My Buddy» av Alvino Rey, Win og William Butlers bestefar.


== Tolkning ==
Sangen, som er det andre sporet på Funeral, handler (ifølge Win Butler) om det russiske romprogrammet, som sendte hunden Laika ut i verdensrommet. Laike var det første levende vesenet som gikk i bane rundt jorden. Butler sa følgende til Pulse, en utgivelse i Minneapolis: «It’s a great story about a dog being the first living creature in space. Doing this spectacular thing, but not having food and watching itself fall back into the earth.»
Sangens mørke tekster står til den fengende melodien. Tekstene forteller historien om Alexander som blir sendt ut på et eventyr. Eventyret, som er for nabolagets beste, ender med Alexanders død.


== Spor ==
«Neighborhood #2 (Laïka)» – 3:29
«My Buddy» (Alvino Rey Orchestra, radiokonsert, 1940) – 2:32


== Eksterne lenker ==
«Neighborhood #2 (Laïka)» på YouTube
Firflekket galleblomsterflue

Firflekket galleblomsterflue (Pipiza quadrimaculata) er en liten, svart flue som tilhører familien blomsterfluene. Den er utbredt over det meste av Norge. 


== Utseende ==
En liten (5-8 mm), middels slank, matt svart blomsterflue. Hunnen har to par firkantede, gule flekker på det andre og tredje bakkroppsleddet, ellers er begge kjønn helt svarte bortsett fra at føttene er rødlige. Fasettøynene er tett kledt mer mørke hår, og møtes i pannen hos hannen. Ansiktet er helt flatt og tett hårete, antennene mørke, smalere hos hunnen enn hos hannen, med naken antennebørste. Bakkroppen er avlangt oval. Vingene er litt gråaktige uten mørkere flekker.


== Levevis ==
Larvene lever av bladlus i likhet med blomsterfluene i underfamilien Syrphinae, som noen systematikere plasserer denne slekten i. De voksne fluene flyr i mai-juli og besøker gjerne blomster. Den overvintrer som larve i bakken.


== Utbredelse ==
Den er utbredt i det meste av den palearktiske sone og i Nord-Amerika. I Norge finnes den over det meste av landet, men mangler i høyfjellet og i Finnmark.


== Systematisk inndeling ==

Fluer (Brachycera)
Muscomorpha
høyerestående fluer [Cyclorrhapha)
Aschiza
familien blomsterfluer (Syrphidae)
underfamilien Eristalinae (bør muligens regnes til Syrphinae)
slekt Pipiza Fallén, 1810
firflekket galleblomsterflue, Pipiza quadrimaculata (Panzer, 1804)


== Litteratur ==
Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. Tvåvingar: Blomflugor. Diptera: Syrphidae: Eristalinae, Microdontinae.  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): Contributions to a Manual of Palaearctic Diptera. 3: 81-139. Science Herald, Budapest.


== Eksterne lenker ==
(en) firflekket galleblomsterflue i Encyclopedia of Life 
(en) firflekket galleblomsterflue i Global Biodiversity Information Facility 
(no) firflekket galleblomsterflue hos Artsdatabanken 
(sv) firflekket galleblomsterflue hos Dyntaxa 
(en) firflekket galleblomsterflue hos Fauna Europaea 
(en) firflekket galleblomsterflue hos ITIS 
(en) firflekket galleblomsterflue hos NCBI 
(en) Kategori:Pipiza quadrimaculata – bilder, video eller lyd på Wikimedia Commons 
(en) Pipiza quadrimaculata – galleri av bilder, video eller lyd på Wikimedia Commons
Francis Anscombe

Francis John (Frank) Anscombe (født 13. mai 1918 død 17. oktober 2001) var en amerikansk statistikkprofessor. 
Han ble født i Hove i England og fikk sin utdannelse på Trinity College ved Cambridge University. Etter å ha tjenestegjort i andre verdenskrig jobbet han ved Rothamsted Experimental Station i to år, før han vendte tilbake til Cambridge som lærer.
Han flyttet til Princeton University i 1956, og ble grunnleggerne av statistikkavdelingen ved Yale University i 1963.Han ble etterhvert interessert i statistisk programmering, og understreket at datamaskiner skulle kunne lage både kalkulasjoner og grafer, og understreket viktigheten av grafiske data med det som senere har blitt kjent som Anscombes kvartett. Senere publiserte han en tekstbok om statistisk programmering i programmeringsspråket APL.


== Referanser ==


== Eksterne lenker ==
Profil hos Mathematics Genealogy Project
Os gymnas

Os gymnas er en fylkeskommunal videregående skole på Osøyro i Bjørnafjorden kommune i Midthordland, ca. 28 km sør for Bergen sentrum. Skolen ble grunnlagt i 1966, og tilbyr utdanningsprogrammet studiespesialisering med programområde for realfag og språk, samfunnsfag og økonomi.


== Utdanningstilbud ==
Vedtatt utdanningstilbud for skoleåret 2023-2024:


== Se også ==
Kongshaug Musikkgymnas
Os videregående skole


== Referanser ==
Etne vidaregåande skule

Etne vidaregåande skule var en fylkeskommunal videregående skole i Etne kommune i Vestland fylke. Skolen flyttet inn i nybygget i Skakke senter for skole, idrett og kultur 1. januar 2012. I tillegg hadde skolen en avdeling på Tesdal.
Etter at den ble gjort om fra jordbruksskole til videregående skole med mekaniske fag, ble den i 1985 lagt inn som en filial av Ølen vidaregåande skule. Da Ølen kommune ble overført til Rogaland fylke i 2002, gjenopprettet Hordaland fylkeskommune Etne vidaregåande skule.
Hordaland og Rogaland hadde en samarbeidsavtale som innebærer at fagtilbudet ved de to skolene skulle utfylle hverandre, og at elever fra Etne og Vindafjord kommuner kunne søke på utdanningsprogrammer både på Etne vidaregåande skule og på Ølen vidaregåande skule.
Fra skoleåret 2017-2018 er skolen gjeninnlemmet i Ølen vidaregåande skule som nå eies og drives av Rogaland fylkeskommune.


== Undervisningstilbud ==
Skolen tilbød følgende utdanninger i skoleåret 2016-2017:
Vg1 Idrettsfag
Vg2 Idrettsfag
Vg3 Idrettsfag
Vg1 Design og håndverk
Vg2 Interiør og utstilling
Vg1 Teknikk og industriell produksjon
Vg2 Arbeidsmaskiner
Vg2 Kjøretøy
Vg3 Påbygning til generell studiekompetanse
Vg3 Påbygning til generell studiekompetanse etter yrkeskompetanse


== Referanser ==
Johan Aschehoug Kiær

Johan Aschehoug Kiær (IPA: /çæːɾ/) (født 11. oktober 1869 i Drammen, død 31. oktober 1931) var en norsk paleontolog og professor ved Universitetet i Oslo fra 1909.


== Liv og virke ==


=== Bakgrunn ===
Han var sønn av Hagbart Kiær (1829–1931) og Simonine Aschehoug (1835–1905).  Faren var prest. Johan Kiær studerte først zoologi og siden paleontologi i tre år under professor Karl Alfred von Zittel (1839–1904) ved Ludwig-Maximilians-Universität München, hvor han i 1896 tok doktorgraden med avhandlingen «Faunistische Übersicht der Etage 5 des norwegischen Silursystems». 


=== Karriere ===
Han vendte hjem til Norge og begynte fra 1901 å studere oversiluren. Undersøkelsene resulterte i verket Das Obersilur im Kristianiagebiet, som brakte ham Fridtjof Nansens belønning for fremragende forskning for 1906.

I 1909 fikk han et nyopprettet professorat i paleontologi og historisk geologi ved universitetet i Kristiania. Samme året fant hans kone Elise Clementine (Kemma) Kiær (1878–1975) en fossil fisk ved Rudstangen på Kroksund i Tyrifjorden. Her fant de en devon-fauna med blant annet restene av en sjøskorpion som fikk navnet Mixopterus kiaeri etter ham. Det var han som hadde ansvaret for ordningen av det geologisk-paleontologiske muséet i Oslo, som åpnet i 1920.


== Utgivelser ==
Kiær, Johan (1897). Faunistische Uebersicht der Etage 5 des norwegischen Silursystems. Kristianina: In Kommission bei Jacob Dybwad.  [dr.gradsavhandling]
Kiær, Johan (1908). Das Obersilur im Kristianiagebiete: eine stratigraphisch-faunistische Untersuchung. Christiania: i kommisjon hos Jacob Dybwad.  [Ga  Fridtjof Nansens belønning for fremragende forskning]
Kiær, Johan (1916). The lower Cambrian Holmia fauna at Tømten in Norway. Christiania: In commission at Jacob Dydwad. 
Kiær, Johan (1929). Verdener som svant: trekk av menneskets og de høiere dyrs forhistorie. Oslo: Cappelen. 
Kiær, Johan og Anatol Heintz (1943). Verdener som svant: fra urfisk til ape. Oslo: Cappelen. 


== Referanser ==


== Kilder ==
(da) Reusch, H.:  «Kiær, Johan Aschehoug», i: Salmonsens konversationsleksikon, 2. utgave. Bd. XIV, København: J. H. Schultz, 1923, s. 30.
(da) Horn, G.:  «Kiær, J. H.», i: Salmonsens konversationsleksikon, 2. utgave. Bd. XXVI, København: J. H. Schultz, 1930, s. 30.

Isaksen, Asbjørn (1911). Professorer, docenter, amanuenser, stipendiater samt øvrige lærere og tjenestemænd 1911: kortfattede biografier med 164 portrætter og et gruppebillede av Det akademiske kollegium. Kristiania: Gyldendal. 
«Verdens største sjøskorpion funnet i Hole». Hole kommunes nettsider.
Journal for Lovgivning, Rigsforsamling og Politik

Journal for Lovgivning, Rigsforsamling og Politik var et tidsskrift som ble utgitt av redaktør Niels Wulfsberg i Christiania i 1814. Wulfsberg stiftet senere Morgenbladet. I dette tidsskriftet ble blant annet Johan Gunder Adlers og Christian Magnus Falsens grunnlovsutkast trykket.
Killinggänget

Killinggänget var en svensk komikergruppe. Kjente medlemmer var Robert Gustafsson og Henrik Schyffert. Også gruppens regissører ble vanligvis regnet som medlemmer av Killinggänget; den første regissøren var Walter Söderlund, som ble avløst av Tomas Alfredson.
Gruppen ble til etter at Sveriges Television ba Henrik Schyffert og Andres Lokko om å lage et humorprogram.


== Medlemmer ==
Tomas Alfredson (1999–)
Robert Gustafsson
Jonas Inde (1991–2004)
Andres Lokko
Martin Luuk (1994–)
Johan Rheborg
Henrik Schyffert
Walter Söderlund (1992–1996)


== Referanser ==
Peru under Sommer-OL 1972

Peru under Sommer-OL 1972.  Tjue sportsutøvere, sytten menn og tre kvinner fra Peru deltok i sju sporter under 1972 i München. Det var sjuende gangen som Peru deltok i et sommer-OL, de vant ikke noen medaljer.


== Medaljer ==


== Eksterne lenker ==
Resultater og profilside Arkivert 23. desember 2008 hos Wayback Machine. på sports-reference.com
Krohn Air

Krohn Air var et norsk virtuelt flyselskap som ble etablert i 2010 i Molde. Selskapet ble etablert som et resultat av at SAS la ned flyforbindelsen mellom Molde og Trondheim. Selskapet hadde ikke egne tillatelser til å drive flyselskap, men på samme måte som Color Air gjorde, kjøpte det tjenesten fra et godkjent flyselskap. Krohn Air var dermed ikke et flyselskap, men solgte billetter til flyginger som skjedde under flyselskapet AIS Airlines sin AOC (Air Operator's Certificate). Selskapet ble slått konkurs i 2014.


== Om selskapet ==
Selskapet startet i februar 2010 med to daglige rundturer mellom Molde og Trondheim med et 32-seters ex-Sun Air Fairchild Dornier 328 med Sun Air of Scandinavia som operatør. Fra august til 19. november 2010 fløy selskapet også en daglig rundtur mellom Molde og Stavanger med mellomlanding i Bergen. Denne ruten og de andre etterpå ble operert av Helitrans med et 19 seters BAe Jetstream 32, kjøpt fra samme selskap. 14. februar 2011 utvidet flyselskapet sitt tilbud til Trondheim til fire daglige rundturer, men gikk over til å operere den med Jetstream. Fra 1. oktober 2012 overtok nederlandske AIS Airlines som operatør, fortsatt med BAe Jetstream 32. 4. mars 2013 startet selskapet flyvninger mellom Trondheim og Ålesund.


== Destinasjoner ==


== Referanser ==


== Eksterne lenker ==
Krohn Air, offisielt nettsted
Puerto Rico under Sommer-OL 1972

Puerto Rico under Sommer-OL 1972. Femtiåtte sportsutøvere fra Puerto Rico deltok i elleve sporter under Sommer-OL 1972 i München. De vant ikke noen medaljer. 


== Medaljer ==


== Eksterne lenker ==
Resultater og profilside Arkivert 28. april 2009 hos Wayback Machine. på sports-reference.com
Jan Fagerberg

Jan Ernst Fagerberg (født 2. juli 1951) er en norsk økonom med støttestudier i statsvitenskap og historie, og en norsk innovasjonsforsker. Han ble uteksaminert som samfunnsøkonom fra Universitetet i Bergen i 1980, og er professor på Senter for teknologi, innovaskon og kultur (TIK) ved Universitetet i Oslo. Fagerberg har særlig forsket på innovasjonshistorie og på innovasjonsvirksomhetens vesen, samt forholdet mellom innovasjon og økonomisk vekst. Hans hovedfunn er blant annet at det ofte er svak sammenheng mellom et lands omfang av forskning og utvikling (input), og dets økonomiske veksttakt (output). Han har studert hvordan innovasjonen har endret seg fra «tradisjonell», teknologifokusert produktinnovasjon til mer innfløkt og prosessfokusert tjenesteinnovasjon. Fagerberg er også gjesteforsker ved Lunds universitet.
Fagerberg har arbeidet for OECD og FN, og ved en rekke universiteter i utlandet. Han har vært gjesteforsker ved blant annet University of California, San Diego, Aalborg Universitet, Universitetet i Maastricht, Université Paris-XIII og Københavns handelshøyskole. 
Fra 2010 leder han et ekspertutvalg – «Fagerbergutvalget» – som skal vurdere sammenhengene mellom ressurser, effekt og kvalitet i offentlig finansiert forskning i Norge. 2. mai 2011 la utvalget frem sin utredning: NOU 2011: 6 Et åpnere forskningssystem.


== Litteratur ==
Fagerberg, Jan: Liste over publikasjoner.
Fagerberg, Jan, Bart Verspangen og Nick von Tunzelman (1994). The Dynamics of Technology, Trade, and Growth, Aldershot.
Fagerberg, Jan P. Guerrieri, og Bart Verspangen (1999). The Economic Challenge for Europe: Adapting to Innovation Based Growth,, Cheltenham.
Fagerberg, Jan, David C. Mowery, og Richard R. Nelson (2004). The Oxford Handbook of Innovation, Oxford University Press.
Fagerberg, Jan David C. Mowery, og Bart Verspangen (2009). Innovation, Path Dependency and Policy: The Norwegian case, Oxford University Press.


== Eksterne lenker ==
(no) Publikasjoner av Jan Fagerberg i forskningsdokumentasjonssystemet CRIStin
(no) Publikasjoner av Jan Fagerberg i BIBSYS
Jan Fagerberg, ved Universitetet i Oslo.
Fagerbergutvalget.
NOU 2011: 6 Et åpnere forskningssystem.
Blog med beskrivelse av Utvalget som skal vurdere offentlig finansiert forskning (2010).
«Fagerbergutvalget – Et velfungerende forskningssystem», Abelia 27.mai 2010.
Surinam under Sommer-OL 1972

Surinam deltok under Sommer-OL 1972. To mannlige sportsutøvere fra Surinam deltok i friidrett og judo under Sommer-OL 1972 i München. Dette var tredje gangen Surinam deltok i et OL, de vant ikke noen medaljer. 


== Medaljer ==


== Referanser ==


== Eksterne lenker ==
«SURINAME». IOC - Official website of the Olympic Movement. 28. august 2016. Besøkt 28. august 2016.
Trinidad og Tobago under Sommer-OL 1972

Trinidad under Sommer-OL 1972. Tjue sportsutøvere, alle menn, fra Trinidad og Tobago deltok i fire sporter, friidrett, seiling, sykling og svømming under Sommer-OL 1972 i München. De vant ikke noen medaljer. 


== Medaljer ==
Venezuela under Sommer-OL 1972

Venezuela under Sommer-OL 1972. Tjuetre sportsutøvere, tjue menn og tre kvinner fra Venezuela deltok i fire sporter under Sommer-OL 1972 i München. De vant ingen medaljer. Bokseren Francisco Rodríguez var Venezuelas flaggbærer under åpningsseremonien.


== Medaljer ==


== Eksterne lenker ==
(en) Venezuela at the 1972 München Summer Games Arkivert 23. desember 2008 hos Wayback Machine. på Sports-reference.com/olympics
Burma under Sommer-OL 1972

Burma under Sommer-OL 1972. Tjuefire sportsutøvere, alle menn, fra Burma deltok i fire sporter, boksing, fotball, vektløfting og friidrett under Sommer-OL 1972 i München. De vant ikke noen medaljer.  


== Medaljer ==


== Eksterne lenker ==
Resultater og profilside Arkivert 17. april 2020 hos Wayback Machine. på sports-reference.com
Ceylon under Sommer-OL 1972

Ceylon under Sommer-OL 1972. Fire mannlige sportsutøvere fra Ceylon deltok i to sporter, friidrett og skyting under Sommer-OL 1972 i München. Ceylon, som deltok for sjuende gang i et OL, vant ikke noen medaljer.


== Medaljer ==


== Eksterne lenker ==
Resultater og profilside Arkivert 17. desember 2012 hos Wayback Machine. på sports-reference.com
Harriet Elisabeth Berg

Harriet Elisabeth Berg (født 21. februar 1964) er en norsk politiker (V) og embetskvinne, og for tiden norsk generalkonsul i New York. Berg var statssekretær i Nærings- og handelsdepartementet under næringsminister Lars Sponheim, fra oktober 1997 til 2000 og hun har hatt sentrale posisjoner i Telenor, blant annet som direktør for myndighetskontakt. Hun studerte internasjonal politikk og statsvitenskap ved Columbia University 1989–91, og fikk deretter ansettelse i  Utenriksdepartementet, og gikk en tid tilbake til UD før hun i 2001 fikk ansettelse i Telenor, som leder for Brüssel-kontoret fram til 2008, og deretter som ansvarlig for myndighetskontakt globalt.
Berg er leder for NHOs handelspolitiske utvalg, og har hatt en rekke verv – blant annet som styremedlem i E-CO Energi og Civita.


== Eksterne lenker ==
(en) Harriet Elisabeth Berg – kategori av bilder, video eller lyd på Commons 
(no) Harriet Elisabeth Berg hos Norsk senter for forskningsdata 
Kjell Magne Bondeviks første regjering på Regjeringen.no.
India under Sommer-OL 1972

India under Sommer-OL 1972. Førtiåtte sportsutøvere fra India deltok i sju sporter under Sommer-OL 1972 i München. India kom på delt 43.-plass med en bronsemedalje. 


== Medaljer ==


== Medaljevinnerne ==


== Eksterne lenker ==
OL-resultater på Sports-reference.com Arkivert 5. mars 2016 hos Wayback Machine.